
ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 466 


21 Ιουνίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κανονισμός προπονητών πυγμαχίας. 1 

Ίδρυση Τμήματος στη Σχολή ΤΕΚ Σύρου. 2 

Ίδρυση Τμήματος ΤΕΚ, ειδικότητας «Τεχνίτη Συγκολ¬ 
λήσεων και Μεταλλικών Κατασκευών στη Σχολή 

ΤΕΚ Κατερίνης». 3 

Ίδρυση Κέντρου Τεχνικής Επαγγελματικής Κατάρτι¬ 
σης ΚΕΤΕΚ Κατερίνης. 4 

Συγκρότηση τριμελούς Επιτροπής αριθ. 25 Ν. 2190/94 

στο Ν.Γ. Νοσ/μείο Κοζάνης «Μαμάτσειο». 5 

Συγκρότηση τριμελούς Επιτροπής αριθ. 25 Ν. 2190/94 
στο Αριστοτέλειο Παν/μιο Θεσσαλονίκης. 6 


ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στην 58980/8.3.1994 κονή 
απόφαση των Υπουργών Εθν. Αμυνας και Μεταφο¬ 
ρών και Επικοινωνιών. 7 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 20584 (1) 

Κανονισμός προπονητών πυγμαχίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του Α.Ν. 397/68 «Περί επανασυστάσεως της Γενι¬ 
κής Γραμματείας Αθλητισμού και των αρμοδιοτήτων αυ¬ 
τής». 

β. Του Ν. 75/75 «Περί Οργανώσεως του εξωσχολικού 
αθλητισμού κ.λπ.». 

γ. Του Ν. 1558/17.7.85 «Κυβέρνηση και Κυβερνητικά 
Όργανα». 

2. Το έγγραφο Αριθμ. Πρωτ. 12/30.3.1994 του Συνδέ¬ 
σμου Προπονητών Πυγμαχίας (Σ.Π.Π.). 

3. Την ανάγκη δημιουργίας κανονισμού προπονητών 
Πυγμαχίας. 

4. Την αριθ. 54567/22.10.93 κοινή απόφαση του Πρω¬ 
θυπουργού και του Υπουργού Πολιτισμού, για τη μεταβί¬ 
βαση αρμοδιοτήτων, αποφασίζουμε: 

Εγκρίνουμε τον Κανονισμό Προπονητών Πυγμαχίας το 
κείμενο του οποίου έχει ως εξής: 


ΑΡΘΡΟ 1 

1. Το επάγγελμα του Προπονητή Πυγμαχίας (μποξ) στην 
Ελλάδα, έχουν το δικαίωμα να ασκήσουν: 

α. Οι πτυχιούχοι των Τμημάτων Φυσικής Αγωγής και 
Αθλητισμού (ΤΕΦΑΑ) με ειδικότητα στην Πυγμαχία, όπως 
ο νόμος ορίζει. 

β. Αλλοδαποί Προπονητές με έγκριση της Γενικής 
Γραμματείας Αθλητισμού μόνο σε σωματεία που έχουν 
αθλητές στην Εθνική Ομάδα Ανδρών - Εφήβων και στις 
Εθνικές Ομάδες Πυγμαχίας προσλαμβανόμενοι από την 
Ελληνική Ομοσπονδία Πυγμαχίας (ΕΠΟ) με τους όρους 
και τις προϋποθέσεις που ορίζονται στην παρ. 3 του παρό¬ 
ντος άρθρου. 

γ. Οι κάτοχοι σχετικού Διπλώματος αναγνωρισμένης 
Σχολής της ημεδαπής ή της αλλοδαπής με την απαραί- 
τηση προϋπόθεση ότι κατέχουν και άδεια ασκήσεως του 
επαγγέλματος η οποία χορηγείται από την Γ ενική Γ ραμμα- 
τεία Αθλητισμού (ΓΓΑ) όπως ο νόμος ορίζει. 

2. Για την χορήγηση άδειας εξασκήσεως επαγγέλματος 
του προπονητή σε Έλληνες υπηκόους και ομογενείς κα¬ 
τόχους Διπλώματος Σχολής της αλλοδαπής είναι απαραί- 
τηαη προϋπόθεση η αναγνώριση της ισοτιμίας του Διπλώ¬ 
ματος και της αντίστοιχης κατηγορίας που θα ενταχθεί (Α’, 
Β' και Γ') από την Επιτροπή του άρθρου 8 του παρόντος 
(Κανονισμού). 

3. Για τη πρόσληψη αλλοδαπού προπονητή πυγμαχίας 
από ΕΟΠ ή Σωματεία με την επιφύλαξη διατάξεων του 
Κοινοτικού Δικαίου και την απαραίτηση προϋπόθεση υπο¬ 
βολής στη ΓΓ Α τωψαπαιτούμενων και για τους λοιπούς αλ¬ 
λοδαπούς δικαιολογητικών, απαιτείται σύμφωνα με το 
νόμο χορήγηση αδείας παραμονής και εργασίας, ύστερα 
από προηγούμενη έγκριση της ΓΓ Α που παρέχεται μόνο 
εφ’ όσον ο αλλοδαπός: 

α. Έχει ηλικία όχι ανώτερη των 55 ετών. 

β. Έχει διατελέσει πρώτος προπονητής Εθνικής ανδρι¬ 
κής ομάδας επί δύο (2) τουλάχιστον χρόνια ή έχει διατελέ- 
σει για τρία (3) χρόνια τουλάχιστον Α' προπονητής της 
Εθνικής εφηβικής ομάδας της χώρας του. 

γ. Υποβάλλει δήλωση ότι αποδέχεται χωρίς επιφυλάξεις 
τις διατάξεις του παρόντος Κανονισμού και ότι το ιδιωτικό 
συμφωνητικό (συμβόλαιο) πρόσληψής του και έχει υπο¬ 
βληθεί στη ΓΓ Α είναι το νόμο που αναγνωρίζει και αποδέ¬ 
χεται έναντι της Παγκόσμιας Ομοσπονδίας Πυγμαχίας 
ΑΙΒΑ και τις αντίστοιχες Ευρωπαϊκές ΕΙΒΑ ή οποιοσδή¬ 
ποτε άλλης Αρχής στην Ελλάδα ή το εξωτερικό. 

4. Η έγκριση της ΓΓΑ για την πρόσληψη αλλοδαπού 
προπονητή παρέχεται με την απαραίτηση προϋπόθεση το 
Σωματείο ή η Ομοσπονδία (ΕΟΠ) αν τυχόν, προσλάβει συ¬ 
νεργάτη του προπονητή να είναι υποχρεωτικά Έλληνας. 

5. Απαγορεύεται η πρόσληψη αλλοδαπού προπονητή 
από Σωματείο εφ’ όσον στη διάρκεια της αγωνιστικής πε¬ 
ριόδου για την οποία ζητείται η έγκριση της πρόσληψης 
του, απολύθηκε από άλλο Σωματεία με υπαιτιότητά του ή 
προσφεύγει αναιτιολόγητα στην ΑΙΒΑ. 

ΑΡΘΡΟ 2 

1. Απαγορεύεται από τα Σωματεία η απασχόληση των 
Προπονητών, προσώπων που δεν πληρούν τις προϋποθέ¬ 
σεις του Νόμου και του παρόντος Κανονισμού για την 
άσκηση του επαγγέλματος του Προπονητή πυγμαχίας με 
την επιφύλαξη των διατάξεων της παραγράφου 4 του πα¬ 
ρόντος άρθρου. 

2. Το δικαίωμα της ασκήσεως του επαγγέλματος του 
προπονητή Πυγμαχίας πλην της περιπτώσεως του άρθρου 
1 παράγραφος 1 α αποδεικνύεται από την άδεια εξάσκη¬ 
σης του επαγγέλματος της Γ.Γ.Α. βάσει της οποίας υπο¬ 
χρεωτικά εκδίδεται το δελτίο ταυτότητας από τον Σύνδε¬ 
σμο Ελλήνων Προπονητών Πυγμαχίας (ΣΕΠΠ). 

3. Η ΕΟ Πυγμαχίας και οι υπαγόμενες τοπικές Επιτρο¬ 
πές υποχρεούνται στις προκηρύξεις των οικείων Πρωτα¬ 
θλημάτων όλης της αγωνιστικής πυραμίδας Α' Β' και Γ' κα- 
τηγοριάς να περιλαμβάνουν διάταξη σύμφωνα με την 
οποία τα διαγωνιζόμενα σωματεία υποχρεούνται προ της 
έναρξης των αγώνων να καταθέτουν τα οριζόμενα για τον 
έλεγχο όργανα της Ομοσπονδίας μαζί με τα δελτία Πυγμα¬ 
χίας των αθλητών τους και το δελτίο ταυτότητας των προ¬ 
πονητών τους, που εκδίδει κατά την προηγούμενη παρά¬ 
γραφο ο ΣΕΠΠ που θα αναγράφουν στο φύλλο αγώνα με 
την πρόβλεψη ότι η παράβαση της υποχρέωσης αυτής από 
διαγωνιζόμενο Σωματείο θα συνεπάγεται σε βάρος του τις 
κυρώσεις που θα προβλέπονται από την προκήρυξη για 
την παράτυπη συμμετοχή αθλητή της πυγμαχίας. 

4. Κατ’ εξαίρεση για τις διοργανώτριες αρχές Β' και Γ' 
Κατηγορίας η απαγόρευση της παραγράφου 3 θα αρχίσει 
να εφαρμόζεται από 1.1.1995. 

ΑΡΘΡΟ 3 

1. Οι απασχολούμενοι νόμιμα με το επάγγελμα του Προ¬ 
πονητή Πυγμαχίας στην Ελλάδα σύμφωνα με τα οριζόμενα 
στο άρθρο 1 του παρόντος Κανονισμού υπάγονται υπο¬ 
χρεωτικά στις διατάξεις του Κανονισμού αυτού. 

ΑΡΘΡΟ 4 

1. Για την απόκτηση οποιοσδήποτε κατηγορίας Διπλώ¬ 
ματος Προπονητή Πυγμαχίας στην Ελλάδα κατά το άρθρο 
1 παράγραφος 1 γ του παρόντος, απαραίτητη προϋπόθεση 
είναι η αποφοίτηση από τη Σχολή Προπονητών Πυγμαχίας 
της ΓΓΑ σύμφωνα με τις διατάξεις του Νόμου και τους πα¬ 
ρόντος Κανονισμού. 

2. Ειδικώτερα ιδρύονται και λειτουργούν από τη ΓΓΑ 
Σχολές Προπονητών Γ', Β' και Α' κατηγορίας που αντί¬ 
στοιχα χορηγούν διπλώματα με τα οποία παρέχεται το δι¬ 
καίωμα άσκησης του επαγγέλματος μετά τη χορήγηση και 
της κατά νόμο άδειας. 

3. Για την φοίτηση σε Σχολή Προπονητών Γ' Κατηγορίας 
ο υποψήφιος πρέπει: 

α. Να έχει αρτιμέλεια. 

β. Να έχει ηλικία από 25 έως 50 ετών. 

γ. Να είναι κάτοχος απολυτηρίου Γυμνασίου νέου τύπου 


ή άλλης ισότιμης σχολής. 

δ. Να έχει ενεργό συμμετοχή ως Πυγμάχος Σωματείου, 
οποιοσδήποτε Κατηγορίας αθλητών τουλάχιστον επί πέ¬ 
ντε (5) έτη. 

ε. Να καταθέσει απόσπασμα ποινικού μητρώου και πι¬ 
στοποιητικό Εισαγγελικής Αρχής. 

4. Γ ια τη φοίτηση σε Σχολή Προπονητών Β’ κατηγορίας 
ο υποψήφιος πρέπει: 

α. Να έχει αρτιμέλεια. 
β. Να έχει ηλικία μέχρι 50 ετών, 
γ. Να έχει δίπλωμα Γ' κατηγορίας και αντίστοιχη άδεια 
άσκησης του επαγγέλματος της ΓΓΑ το οποίο αποκτή¬ 
θηκε τουλάχιστον προ δύο (2) ετών. 

δ. Να καταθέσει βεβαίωση της ΕΠΟ ότι άσκησε το 
επάγγελμα του προπονητή για δύο (2) χρόνια ή να καταθέ¬ 
σει υπεύθυνη δήλωση προπονητή με άδεια Α' κατηγορίας 
ότι διετέλεσε συνεργάτης του σε προπονητική συγκεκρι¬ 
μένου Σωματείου για διάστημα δύο (2) χρόνων η οποία 
επιβεβαιώνεται από την ΕΟΠ. 

ε. Να καταθέσει απόσπασμα ποινικού μητρώου και πι¬ 
στοποιητικό Εισαγγελικής Αρχής. 

5. Γ ια τη φοίτηση σε Σχολή Προπονητών Α' κατηγορίας 
ο υποψήφιος πρέπει: 

α. Να είναι αρτιμελής, 
β. Να έχει ηλικία μέχρι 55 ετών, 
γ. Να είναι κάτοχος απολυτηρίου Λυκείου, 
δ. Να είναι κάτοχος διπλώματος Β' κατηγορίας και αντί¬ 
στοιχης άδειας άσκησης επαγγέλματος της ΓΓΑ το οποίο 
να αποκτήθηκε τουλάχιστον προ διετίας. 

ε. Να καταθέσει βεβαίωση της ΕΟΠ ότι άσκησε το 
επάγγελμα του Προπονητή για δύο (2) χρόνια. 

στ. Να καταθέσει απόσπασμα ποινικού μητρώου και πι¬ 
στοποιητικό Εισαγγελικής Αρχής. 

6. Οι κατά την παράγραφο 1 του παρόντος Σχολές Προ¬ 
πονητών Πυγμαχίας Β’ και Γ' κατηγορίας οργανώνονται, 
κάθε διετία και της Α' κατηγορίας κάθε τριετία από την 
ΓΓ Α στην Αθήνα ή και όπου αλλού κρίνεται σκόπιμο να λει¬ 
τουργήσουν μέσα στο τρίμηνο Ιουνίου - Ιουλίου - Αυγού- 
στου. 

7. Τα της λειτουργίας των Σχολών Προπονητών κατά 
κατηγορία διπλώματος τα απαιτούμενα δικαιολογητικά, η 
διδακτέα ύλη, ο τρόπος εξέτασης και γενικά κάθε άλλο 
σχετικό με την οργάνωση και τη λειτουργία των Σχολών 
Προπονητών Πυγμαχίας θα καθορίζονται με απόφαση της 
ΓΓΑ. 

ΑΡΘΡΟ 5 

1. Οι προπονητές πυγμαχίας έχουν το δικαίωμα να 
ασκήσουν το επάγγελμα αυτό, ανάλογα με την κατηγορία 
του Διπλώματός τους, ως ακολούθως: 

α. Οι κάτοχοι Διπλώματος Α' κατηγοριάς (και αντίστοι¬ 
χης άδειας) οι πτυχιούχοι ΤΕΦΑΑ με ειδίκευση την πυγμα¬ 
χία σε οποιοδήποτε Σωματείο ή κατηγορία αθλητών Α' και 
Β' καθώς και στην Εθνική Ομάδα Ανδρών Εφήβων ή βοη¬ 
θοί προπονητών αλλοδαπού προπονητού της Εθνικής 
ομάδας. 

β. Οι κάτοχοι διπλώματος Β' κατηγορίας (και αντίστοι¬ 
χης άδειας) σε οποιοδήποτε Σωματείο μόνο για παίδες και 
εφήβους αθλητές, καθώς και αθλητές που αγωνίζονται 
στην Β' κατηγορία αθλητών (ανδρών). 

γ. Οι κάτοχοι διπλώματος Γ' κατηγορίας (και αντίστοιχης 
άδειας) σε οποιοδήποτε Σωματείο ως βοηθοί προπονητών 

των ανωτέρω κατηγοριών Α' και Β' (αθλητών). 

δ. Οι κάτοχοι Διπλώματος οποιοσδήποτε κατηγορίας 
(έχοντες και κατά το Νόμο άδεια) σε ομάδα παίδων, εφή¬ 
βων και Ακαδημίες Σωματείων. 

2. Έλληνες πολίτες προσλαμβανόμενοι ως προπονητές 
των Εθνικών Ομάδων Πυγμαχίας (εθνικός προπονητής ή 
ομοσπονδιακοί προπονητές και συνεργάτες αυτών) πρέ¬ 
πει να είναι κάτοχοι αδείας άσκησης επαγγέλματος Α' κα¬ 
τηγορίας ή πτυχιούχοι ΤΕΦΑΑ με ειδικότητα την πυγμαχία 
και με την εξής προϋπηρεσία: 

α. Ο Εθνικός Προπονητής (πρώτος Προπονητής Εθνι¬ 
κής ομάδας ανδρών) τρεις τουλάχιστον αγωνιστικές πε¬ 
ριόδους σε σωματεία που μετέχουν σε Πρωτάθλημα Α' κα¬ 
τηγορίας ή τριετή προϋπηρεσία ως συνεργάτης του Εθνι¬ 
κού προπονητή. 

β. Ο συνεργάτης του Εθνικού προπονητή και ο πρώτος 
προπονητής της Εθνικής ομάδας Εφήβων και Παίδων τέσ¬ 
σερις (4) πλήρεις αγωνιστικές περιόδους σε σωματείο και 
κατηγορία αθλητών Α' και Β'. 

γ. Οι λοιποί Ομοσπονδιακοί Προπονητές και οι συνεργά¬ 
τες του Εθνικού προπονητή, ομάδων Παίδων, Εφήβων 
τρεις (3) τουλάχιστον αγωνιστικές περιόδους σε σωμα¬ 
τείο. 

ΑΡΘΡΟ 6 

1. Τα σωματεία που μετέχουν στο Πρωτάθλημα Α' κατη¬ 
γορίας επιτρέπεται να απασχολούν κατ’ ελάχιστο όριο 
τους εξής προπονητές: 

α. (1) προπονητή Α' κατηγορίας (με άδεια ΓΓΑ). 

β. (1) προπονητή Β' κατηγορίας (με άδεια ΓΓΑ). 

γ. (1) προπονητή Γ' κατηγορίας ως βοηθού προπονητή. 

2. Τα σωματεία που μετέχουν στο Πρωτάθλημα Β' και Γ' 
κατηγοριάς (αθλητών) με αδυναμία συμμετοχής στην Α' 
κατηγορία: 

α. (1) προπονητή Α' κατηγορίας (με άδεια ΓΓ Α). 

β. (1) προπονητή Β' ή Γ' κατηγορίας (με άδεια της ΓΓ Α). 

3. Τα λοιπά σωματεία (νεοσύστατα) ένα (1) προπονητή 
οιασδήποτε κατηγορίας με άδεια ΓΓ Α. 

4. Προπονητής ο οποίος συμβάλλεται εμμίσθως ή και 
χωρίς αμοιβή με σωματείο ή την Ομοσπονδία απαγορεύται 
να είναι εν ενεργεία πυγμάχος του ίδιου ή άλλου σωμα¬ 
τείου. Παράβαση της παρούσης διάταξης συνεπάγεται την 
προσωρινή ή οριστική ανάκληση της άδειας ασκήσεως 
επαγγέλματος προπονητή κατά το άρθρο 7 του παρόντος 
ανεξάρτητα από τυχόν κύρωση που ήθελε προβλεφθεί 
από Κανονισμό Πρωταθλημάτων Ομοσπονδίας Πυγμα¬ 
χίας. 

5. Προπονητής ο οποίος έχει συμβληθεί με σωματείο με 
την ιδιότητα αυτή, ή τεχνικού συμβούλου και τεχνικού Δ/ 
ντή (μάνατζερ) απαγορεύται να παρέχει τις υπηρεσίες του 
και σε άλλο σωματείο έστω και χωρίς αμοιβή. 

Σε βάρος των παραβατών επιβάλλεται η ποινή της προ¬ 
σωρινής ανακλήσεως της αδείας ασκήσεως του επαγγέλ¬ 
ματος κατά το άρθρο 6 του παρόντος μέχρι της λήξης της 
αγωνιστικής περιόδου που διαπράχθηκε η παράβαση. 

ΑΡΘΡΟ 7 

Το Διοικητικό Συμβούλιο της Ε.Ο.Π. με γνώμη του Συν¬ 
δέσμου Ελλήνων Προπονητών Πυγμαχίας (ΣΕΠΠ) δύναται 
να εισηγηθεί στη ΓΓ Α την επιβολή ποινής της προσωρινής 
ανάκλησης της άδειας ασκήσεως επαγγέλματος του προ¬ 
πονητή οιασδήποτε κατηγορίας μέχρι ένα χρόνο ή και της 


οριστικής ανάκλησης, εφόσον ο προπονητής με την εν γέ- 
νει συμπεριφορά του κρίνεται ακατάλληλος για το επάγ¬ 
γελμα του προπονητή ή υπέπεσε σε παράπτωμα ηθικής 
τάξεως ή διέπραξε αδίκημα που διασύρει ή δυσφημεί το 
άθλημα της πυγμαχίας. 

Η εισήγηση της ΕΟΠ περί προσωρινής ή οριστικής ανά¬ 
κλησης της άδειας του προπονητή υποβάλλεται αφού έχει 
τηρηθεί η διαδικασία που προβλέπει το καταστατικό της 
Ομοσπονδίας, περί παραπομπής στη Δικαστική Επιτροπή 
και εφόσον έχει εκδοθεί σχετικό πόρισμα ανεξαρτήτως 
περιεχομένου. 

Το δικαίωμα της προσωρινής ή οριστικής ανάκλησης της 
άδειας του προπονητή πυγμαχίας έχει ο Γ ενικός Γ ραμμα- 
τέας Αθλητισμού, εφόσον συντρέχει λόγος από τους ανω¬ 
τέρω πάντοτε όμως μετά από προηγουμένη γραπή απολο¬ 
γία αυτού τηρουμένων αναλογικά των ανωτέρω. 

ΑΡΘΡΟ 8 

Η Επιτροπή της παραγράφου 2 και 3 του άρθρου 1 του 
παρόντος κανονισμού αποτελείται από τα εξής τρία (3) 
μέλη: 

α. Ένα μέλος του Δ.Σ. της Ε.Ο.Π. ως Προέδρος. 

β. Ενα μέλος του Δ.Σ. της ΣΕΠΠ ως μέλος. 

γ. Ένας υπάλληλος της Γ.Γ.Α. ως μέλος. 

Η εν λόγω Επιτροπή διορίζεται με απόφαση του Γ ενικού 
Γραμματέα Αθλητισμού με θητεία δύο (2) χρόνια. 

Συνεδριάζει στα γραφεία της ΕΟΠ κατόπιν προσκλή- 
σεως των μελών από την Ομοσπονδία εφόσον υπάρχουν 
αντικείμενα τις αρμοδιότητάς της. 

Εξετάζει τις αιτήσεις των ενδιαφερομένων αλλοδαπών 
ή των Ελλήλων υπηκόων και ομογενών κατόχων διπλώμα¬ 
τος Σχολής της αλλοδαπής, αποφασίζει επί των αιτήσεως 
και εισηγείται σχετικά στη ΓΓ Α. 

ΑΡΘΡΟ 9 

1. Οι άδειες ασκήσεως επαγγέλματος του προπονητή 
πυγμαχίας της ΓΓ Α που έχουν χορηγηθεί μέχρι της έναρ¬ 
ξης ισχύος του παρόντος Κανονισμού χωρίς διάκριση κα¬ 
τηγορίας εξακολουθούν να ισχύουν και μετά την δημο¬ 
σίευση του θεωρούμενες άδειες Α' κατηγορίας. 

2. Πτυχιούχοι ΤΕΦΑΑ με ειδικότητα στην Πυγμαχία. 

3. Πτυχιούχοι ΕΑΣΑ τριετούς φοίτησης (Γυμναστικής 
Ακαδημίας) και έχουν αγωνισθεί ως πυγμάχοι σε αγώνες 
τουλάχιστον μέχρι Β' κατηγορίας. 

4. Κατ’ εξαίρεση των οριζομένων στο άρθρο 4 του πα¬ 
ρόντος κανονισμού πρόσωπα τα οποία ως πυγμάχοι προ- 
σέφεραν εξαιρετικές υπηρεσίες· και συμπλήρωσαν ως 
μέλη της εθνικής ομάδας ανδρών 20 συμμετοχές, δι¬ 
καιούνται αριστίδην να συμμετάσχουν απ’ ευθείας σε 
Σχολή Β' κατηγορίας. 

5. Αλλοδαποί προπονητές που εργάζονται στην Ελλάδα 
με άδεια της ΓΓΑ ως πρώτοι προπονητές στις εθνικές 
ομάδας Ανδρών, Εφήβων, δεν υπάγονται στις διατάξεις 
του παρόντος κανονισμού μέχρι να λήξει με οποιοδήποτε 
τρόπο η σύμβασή τους με την ΕΟΠ (αρχική ή ανανεω- 
θείσα). 

ΑΡΘΡΟ 10 

1. Η επιμόρφωση των Ελλήνων προπονητών πυγμαχίας 
τελεί υπό την εποπτεία της Πολιτείας και εκφράζεται με 
τα επιμορφωτικά προγράμματα της Γ ενικής Γ ραμματείας 
Αθλητισμού. 

2 . Για την οργάνωση επιμορφωτικών εκδηλώσεων (σε¬ 
μινάριο, κάμπιγκ, κ.λπ.) από άλλους φορείς πλην των ανα- 
φερομένων στην παρ. 1 του παρόντος άρθρου απαιτείται 
προηγούμενη έγκριση της ΓΓΑ χορηγούμενη στον φορέα 
κατόπιν αιτήσεως του υποβαλλόμενου στο ΣΕΠΠ και δια¬ 
βιβαζόμενης υπ’ αυτού μετά γνώμης του στην ΓΓΑ. 

3. Η κατά την προοηγούμενη παράγραφο αίτηση για να 
εξεταστεί πρέπει να συνοδεύεται με λεπτομερές πρό¬ 
γραμμα της διδακτέας ύλης τα ονόματα των ομιλητών κα¬ 
θώς και αποδεικτικό καταβολής στο ΣΕΠΠ ποσόν των 
εκατό χιλιάδων ( 100 . 000 ) δρχ. το οποίο επιστρέφεται 
στον καταβάλλοντα σε περίπτωση μη εγκρίσεως της αι- 
τούμενης εκδήλωσης. 

4. Απαγορεύεται η οργάνωση εκδήλωσης - εκδηλώ¬ 
σεων επιμόρφωσης προπονητών πυγμαχίας από φορείς 
πλην των αναφερομένων στην παρ. 1 του άρθρου 11 σε 
ημερομηνίες που υπάρχουν προγραμματισμένες εκδηλώ¬ 
σεις της ΓΓΑ, ΕΟΠ, ΤΕΦΑΑ, ΣΕΠΠ, τυχόν δε παράβαση 
της διατάξεως αυτής υποβαλομένης αιτήσεως παροχής 
εγκρίσεως κατά την παρ. 2 του παρόντος άρθρου απορρί¬ 
πτεται. 

ΜΕΤΑΒΑΤΙΚΕΣ ΔΙΑΤΑΞΕΙΣ 

Οι ασκούντες το επάγγελμα του προπονητή πυγμαχίας 
σε Σωματεία της δύναμης της Ε.Ο. Πυγμαχίας πάνω από 
( 8 ) χρόνια και έχουν - κατά τη δημοσίευση του παρόντος 
κανονισμού - δίπλωμα προπονητή Γ' κατηγορίας εντάσσο¬ 
νται αυτοδικαίως στην Α' κατηγορία και τους χορηγείται 
από τη ΓΓΑ άδεια ασκήσεως επαγγέλματος προπονητή Α' 
Κατηγορίας. 

ΑΚΡΟΤΕΛΕΥΤΙΟ ΑΡΘΡΟ 

Από τις διατάξεις της απόφασηςβυτής δεν προκαλείται 
δαπάνη σε βάρος του προϋπολογισμού της ΓΓΑ. 

Η ισχύς του παρόντος Κανονισμού αρχίζει από τη δημο¬ 
σίευσή του στην Εφημερίδα της Κυβερνήσεως (ΦΕΚ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουνίου 1994 

Ο ΥΦΥΠΟΥΡΓΟΣ 

ΓΕΩΡΓΙΟΣ ΛΙΑΝΗΣ 
-♦- 

Αριθ. 107390 (2) 

Ίδρυση Τμήματος στη Σχολή ΤΕΚ Σύρου. 

Ο ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του Ν.Δ. 212/69 «Περί Οργανώσεως και 
Διοικήσεως του ΟΑΕΔ». 

2. Τις διατάξεις του Β.Δ. 405/71 «Περί Οργανώσεως, 
συγκροτήσεως κας λειτουργίας των Υπηρεσιών τού 
ΟΑΕΔ». 

3. Τις διατάξεις του Ν. 709/77 «Περί καθιερώσεως κι¬ 
νήτρων επαγγελματικής κατάρτισης εργατικού δυναμικού 
κ.λπ.». 

4. Την εισήγηση της Υπηρεσίας, αποφασίζουμε: 

Αρθρο 1 

Ιδρύουμε στη Σχολή ΤΕΚ Σύρου τμήμα Ταχύρρυθμης 
Επαγ/κής Κατάρτισης ειδικότητας «Αναπαλαιωτές Συντη¬ 


ρητές Παραδοσιακών Κτιρίων». 

Αρθρο 2 

Σκοπός των ιδρυομένων τμημάτων είναι η Επαγγελμα¬ 
τική Κατάρτιση του Εργατικού Δυναμικού της περιοχής, με 
το σύστημα της Ταχύρρυθμης Επαγγελματικής Κατάρτι¬ 
σης στην παραπάνω ειδικότητα. 

Άρθρο 3 

Τα προσόντα των υποψηφίων για εκπαίδευση και η 
διάρκεια της εκπαίδευσης καθορίζονται με βάση τις ισχύ- 
ουσες διατάξεις. 

Άρθρο 4 

Η λειτουργία του ιδρυόμενου τμήματος καθορίζεται με 
τον Κανονισμό Λειτουργία των Εκπαιδευτικών Μονάδων 
ΤΕΚ. 

Άρθρο 5 

1. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του ΟΑΕΔ ύψους 
7. 000.000 δρχ. περίπου για το τρέχον οικονομικό έτος και 
28.000.000 δρχ. για τα επόμενα οικονομικά έτη. 

2. Για την ανωτέρω δαπάνη έχει εγγράφει πίστωση στον 
Προϋπολογισμό του ΟΑΕΔ ύψους 10.000.000 δρχ. με τα 
στοιχεία Κ.Α. 414,419,521 /α, 521 /β, 535/α, 779,1831. 

Κάθε άλλη λεπτομέρεια αναγκαία για την εκτέλεση της 
παρούσας ρυθμίζεται με απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουνίου 1994 

Ο Διοικητής 
Ρ. ΣΠΥΡΟΠΟΥΛΟΣ 

-4- 

Αριθ. 107389 ^ 3 ) 

Ίδρυση Τμήματος ΤΕΚ, ειδικότητας «Τεχνίτη Συγκολλή¬ 
σεων και Μεταλλικών Κατασκευών στη Σχολή ΤΕΚ Κα¬ 
τερίνης». 

Ο ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του Ν.Δ. 212/69 «Περί Οργανώσεως και 
Διοικήσεως του ΟΑΕΔ». 

2. Τις διατάξεις του Β.Δ. 405/71 «Περί Οργανώσεως, 
συγκροτήσεως και λειτουργίας των Υπηρεσιών του 
ΟΑΕΔ». 

3. Τις διατάξεις του Ν. 709/77 «Περί καθιερώσεως κι¬ 
νήτρων επαγγελματικής κατάρτισης εργατικού δυναμικού 

κ.λπ.». 

4. Την εισήγηση της Υπηρεσίας, αποφασίζουμε: 

Άρθρο 1 

Ιδρύουμε στη Σχολή ΤΕΚ Κατερίνης τμήμα Ταχύρρυθ¬ 
μης Επαγ/κής Κατάρτισης ειδικότητας «Τεχνίτη Συγκολ¬ 
λήσεων και Μεταλλικών Κατασκευών». 

Άρθρο 2 

Σκοπός των ιδρυομένων τμημάτων είναι η Επαγγελμα¬ 
τική Κατάρτιση του Εργατικού Δυναμικού της περιοχής, με 
το σύστημα της Ταχύρρυθμης Επαγγελματικής Κατάρτι- 

σης στην ειδικότητα «Τεχνίτη Συγκολλήσεων και Μεταλλι¬ 
κών Κατασκευών». 

Αρθρο 3 

Τα προσόντα των υποψηφίων για εκπαίδευση και η 
διάρκεια της εκπαίδευσης καθορίζονται με βάση τις ισχύ- 
ουσες διατάξεις. 

Άρθρο 4 

Η λειτουργία του ιδρυόμενου τμήματος καθορίζεται 
σύμφωνα με τον Κανονισμό Λειτουργία των Εκπαιδευτι¬ 
κών Μονάδων ΤΕΚ. 

Άρθρο 5 
Κάλυψη δαπάνης 

1. Από τις διατάξεις αυτής της απόφασης, προκαλείται 
δαπάνη σε βάρος του προϋπολογισμού του ΟΑΕΔ ύψους 
4.000.000 δρχ. περίπου για το τρέχον οικονομικό έτος και 
16.000.000 δρχ. για καθένα από τα επόμενα οικονομικά 
έτη. 

2 . Για την ανωτέρω δαπάνη έχει εγγράφει πίστωση στον 
Προϋπολογισμό του νομικού προσώπου ΟΑΕΔ ύψους 
5.000.000 δρχ. με τα στοιχεία Κ.Α. 414, 419, 521/α, 
521/β, 535/α, 779,1831. 

Κάθε άλλη λεπτομέρεια αναγκαία για την εκτέλεση της 
παρούσας ρυθμίζεται με απόφασή μας. 

Αθήνα, 1 Ιουνίου 1994 

Ο Διοικητής 
Ρ. ΣΠΥΡΟΠΟΥΛΟΣ 

-♦- 

Αριθ. 107489 (4) 

Ιδρυση Κέντρου Τεχνικής Επαγγελματικής Κατάρτισης 
ΚΕΤΕΚ Κατερίνης. 

Ο ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του Ν.Δ. 212/69 «ΠερίΟργανώσεως και 
Διοικήσεως του ΟΑΕΔ». 

2. Τις διατάξεις του Β.Δ. 405/71 «Περί Οργανώσεως, 
συγκροτήσεως και λειτουργίας των Υπηρεσιών του 
ΟΑΕΔ». 

3. Τις διατάξεις του Ν. 709/77 «Περί καθιερώσεως κι¬ 
νήτρων επαγγελματικής κατάρτισης εργατικού δυναμικού 
κ.λπ.». 

4. Την 1713/38/6.10.92 απόφαση του Δ.Σ. του Οργανι¬ 
σμού. 

5. Την εισήγηση της Υπηρεσίας, αποφασίζουμε: 

Άρθρο 1 

Ιδρύουμε στην Κατερίνη Κέντρο Τεχνικής Επαγγελματι¬ 
κής Κατάρτισης (ΚΕΤΕΚ) με την επωνυμία ΚΕΤΕΚ Κατε¬ 
ρίνης. 

Άρθρο 2 

Σκοπός του ιδρυόμενου Κέντρου Τεχνικής Επαγγελμα¬ 
τικής Κατάρτισης είναι η επαγγελματική κατάρτιση και εκ¬ 
παίδευση του εργατικού δυναμικού της ευρύτερης περιο- 
χής με τα συστήματα της εναλλασσόμενης εκπαίδευσης 
και Ταχύρρυθμης Επαγγελματικής Κατάρτισης, με την 


ένταξη στο ανωτέρω Κέντρο των ήδη λειτουργούντων 
Σχολών Μαθητεία Κατερίνης και ΤΕΚ Κατερίνης, και με 
τις παρακάτω ειδικότητες: 

Α) ΜΑΘΗΤΕΙΑ 

1) Κοπτικής - Ραπτικής 

2) Τεχνίτη Αμαξωμάτων 

3) Μηχ/τη Αυτοκινήτων 

4) Μηχανοτεχνίτη 

5) Ηλεκτροτεχνίτη 
Β) ΤΕΚ 

Προγραμματιστής Η/Υ 

2) Ξενοδοχειακής και Εστιατοριακής Τέχνης 

3) Γαζωτριών 

4) Συγκολλήσεων - Μεταλλικών κατασκευών. 

Άρθρο 3 

Τα προσόντα των υποψηφίων για εκπαίδευση και η 
διάρκεια της εκπαίδευσης καθορίζονται κατά ειδικότητα 
και κατά κατηγορία εκπαιδευομένων με βάση τις ισχύου- 
σες εκάστοτε διατάξεις. 

Άρθρο 4 

Τα της εσωτερικής διάρθρωσης και λειτουργίας της 
ιδρυόμενης εκπαιδευτικής μονάδας, θα ρυθμίζονται από 
τις ισχύουσες κανονιστικές διατάξεις των εκπαιδευτικών 
μονάδων του Οργανισμού Μαθητείας και ΤΕΚ, μέχρις 
ότου εκδοθεί ειδικός κανονισμός των Κέντρων Τεχνικής 
Επαγγελματικής Κατάρτισης. 

Άρθρο 5 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του νομικού προ¬ 
σώπου Ο.Α.Ε.Δ. 

Κάθε άλλη λεπτομέρεια αναγκαία για την εκτέλεση της 
παρούσας ρυθμίζεται με απόφασή μας. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 2 Ιουνίου 1994 

Ο Διοικητής 
ΡΟΒ. ΣΠΥΡΟΠΟΥΛΟΣ 

-♦- 

Αριθ. 1 (5) 

Συγκρότηση τριμελούς Επιτροπής αριθ. 25 Ν. 2190/94 
στο Ν.Γ. Νοσ/μείο Κοζάνης «Μαμάτσειο». 

Ο ΠΡΟΕΔΡΟΣ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ 
ΤΟΥ ΝΟΜΑΡΧΙΑΚΟΥ ΓΕΝΙΚΟΥ ΝΟΣΟΚΟΜΕΙΟΥ 
ΚΟΖΑΝΗΣ ΜΑΜΑΤΣΕΙΟ 

Έχοντας υπόψη: 

α) Τις διατάξεις του άρθρου 25 του Ν. 2190/94 «Σύ¬ 
σταση ανεξάρτητης αρχής για την επιλογή προσωπικού και 
ρύθμιση θεμάτων διοίκησης». 

β) Το αριθμ. 194/7.4.1994 έγγραφο της δευτεροβάθ¬ 
μιας συνδικαλιστικής οργάνωσης Π.Ο.Ε.Δ.Η.Ν. «Περί ορι¬ 
σμού εκπροσώπου στην τριμελή επιτροπή», αποφασί¬ 
ζουμε: 

Συγκροτούμε τριμελή επιτροπή, που προβλέπεται από 
το άρθρο 25 του Ν. 2190/94 αποτελούμενη από τους πα¬ 
ρακάτω: 

1. Τον Προϊστάμενο της Διεύθυνσης της Διοικητικής 
Υπηρεσίας του Νοσοκομείου. 

2. Την Προί'σταμένη της Διεύθυνσης της Νοσηλευτικής 
Υπηρεσίας του Νοσοκομείου. 

3. Τον εκπρόσωπο της δευτεροβάθμιας συνδικαλιστι¬ 
κής οργάνωσης Π.Ο.Ε.Δ.Η.Ν. 

Από την απόφαση αυτή δεν προκαλείται καμμία δα¬ 
πάνη, για το Δημόσιο και το Νοσοκομείο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 7 Απριλίου 1994 

Ο Πρόεδρος 
θ. ΤΑΡΝΑΝΙΔΗΣ 

- ♦ - 

Αριθ. Α 11180 (6) 

Συγκρότηση τριμελούς Επιτροπής αριθ. 25 Ν. 2190/94 
στο Αριστοτέλειο Παν/μιο Θεσσαλονίκης. 

Ο ΠΡΥΤΑΝΗΣ 

ΤΟΥ ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ ΘΕΣΣΑΛΟΝΙ¬ 
ΚΗΣ 

Έχοντας υπόψη: 

1) Τις διατάξεις του άρθρου 25 του Ν. 2190/94 (ΦΕΚ 
τ.Α' 28). 

2) Την εγκύκλιο του Υπουργείου Προεδρίας της Κυβέρ¬ 
νησης αριθμ. ΔΙΠΙΔ/Α2/7497/15.3.1994. 

3) Το έγγραφο της Π.Ο.Δ.Π.Α.Ε.Ι. αριθμ. 21/1.4.94, 
αποφασίζουμε: 

Συγκροτούμε τριμελή επιτροπή του άρθρου 25 του Ν. 
2190/94 (ΦΕΚ τ.Α' 28) ως ακολούθως: 

Α. Τακτικά μέλη 

1. Ένα (1) μέλος του Διδακτικού Ερευνητικού Προσωπι¬ 
κού του Παν/μίου, ως Πρόεδρος. 

2. Ένας (1) Διοικητικός Υπάλληλος ΠΕ κατηγορίας, με 
Α' βαθμό. 

3. Ο Πρόεδρος της Π.Ο.Δ.Π.Α.Ε.Ι. 

Β. Αναπληρωματικά μέλη 

1. Ένα (1) μέλος του Διδακτικού Ερευνητικού Προσωπι¬ 
κού του Παν/μίου. 

2. Ένας (1) Διοικητικός Υπάλληλος ΠΕ κατηγορίας, με 
Α' βαθμό. 

3. Ο Αντιπρόεδρος της Π.Ο.Δ.Π.Α.Ε.Ι. 

Από την απόφαση αυτή δεν προκαλείται δαπάνη σε βά¬ 
ρος του προϋπολογισμού του Παν/μίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 9 Ιουνίου 1994 
Ο Πρύτανης 

ΑΝΤ. X. ΤΡΑΚΑΤΕΛΛΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στην 58980/8.3.1994 κοινή απόφαση των Υπουργών 
Εθνικής Αμυνας και Μεταφορών και Επικοινωνιών (ΦΕΚ 


157/Β/8.3.1994) γίνονται οι παρακάτω διορθώσεις σφαλ¬ 
μάτων: 

Στη σελίδα 1345 στήλη Α, στίχος 11 ος, ορθό είναι: «και 
ιδιαίτερα το άρθρο 38 αυτής» αντί του λανθασμένου «και 
ιδιαίτερα το άρθρο 28 αυτής» 

Στη στήλη Β της ίδιας σελίδας στίχος 24, ορθό είναι: 
«από 9 ΚΗζ μέχρι 400 ΘΗζ» αντί του λανθασμένου «από 9 
ΚΗζ μέχρι 00 ΘΗζ». 

Στη σελίδα 1356 στήλη Α στίχοι 1 ος και 2ος ορθό είναι: 
«οι διεθνείς συχνότητες κινδύνου για την τηλετυπία στε¬ 
νής ζώνης» αντί του λανθασμένου «οι διεθνείς συχνότητες 
για την ψηφιακή επιλεκτική κλήση». 

Στην ίδια σελίδα και στήλη, στίχος 9ος (παραπλεύρως) 
ορθό είναι: «23α (520)» αντί του λανθασμένου «Τ23(520)» 
και παρακάτω στο στίχο 16ο διορθώνεται «μία ζώνη ± 
ΚΗζ απά κάθε πλευρά της συχνότητας» αντί του λανθα¬ 
σμένου «μία ζώνη ± ΚΗζ από πλευρά της συχνότητας». 

Στη σελίδα 1357, στήλη Β, στίχος 18ος ορθό είναι: «Οι 
συχνότητες της υποζώνης 49,800 - 49,990» αντί του λαν¬ 
θασμένου «Οι συχνότητες της υποζώνης 49,800 - 
49,900». 

Στην ίδια σελίδα και στήλη στίχος 32ος και 33ος ορθό 
είναι: «ακόμη τα χαρακτηριστικά των δεκτών αεροσκά¬ 
φους» αντί του λανθασμένου «ακόμη τα χαρακτηριστικά 
των δεκτών αεροσκαφών. 

Στη σελίδα 1358, στήλη Α, στίχος 29, ορθό είναι: «ξη¬ 
ρός περιορίζεται σε συστήματα μη γεωστατικών» αντί του 
λανθασμένου «ξηράς περιορίζεται σε συστήματα με γεω¬ 
στατικών». 

Στη σελίδα 1360, στήλη Β, στίχος 22ος ορθό είναι: 
«τιμή 3άΒ(νν/υΚΗζ)» αντί του λανθασμένου «τιμή 3άΒ\Λ// 
υΚΗζ)». 

Στη σελίδα 1361, στήλη Β, στίχος 51ος ορθό είναι: «κι¬ 
νητής δορυφορικής υπηρεσίας με τις» αντί του λανθασμέ¬ 
νου «κινητής δορυφορικής υπηρεσίας και με τις». 

Στη σελίδα 1362, στήλη Α', στίχος 6ος ορθό είναι: «την 
προστασία των δορυφορικών συστημάτων» αντί του λαν¬ 
θασμένου «την προστασία δορυφορικών συστημάτων». 

Στην ίδια σελίδα και στήλη στο στίχο 29ον ορθό είναι: 
«τα 25 Μνν (βλ. Σύσταση ΟΕΡΤ Τ/ΒΟΙ-ΟΙΙ)» αντί του λαν¬ 
θασμένου «τα 25 ΜΥΥ (βλ. Σύσταση ΟΕΡΤΤ/ΒΟΙ-ΟΙΙ)», και 
στο στίχο 59ον ορθό είναι: «κινητών ζεύξεων τηλεοπτικών 
σταθμών» αντί του λανθασμένου «κινητών τηλεοπτικών 
σταθμών». 

Στη σελίδα 1363, στήλη Α, στίχος 6ος (παραπλεύρως 
αριστερά) ορθό είναι: «136Α' (882Α)» αντί του λανθασμέ¬ 
νου «136Β (882Α)», και στο στίχο 13ον της ιδίας στήλης 
ορθό είναι: «δεν πρέπει να υπερβαίνουν μία ισοδύναμη 
ισότροπη» αντί του λανθασμένου «πρέπει να υπερβαίνουν 
μία ισοδύναμη ισότροπη», και στην ίδια σελίδα, στήλη Β, 
στίχος 30ος, ορθό είναι: «Τ/Β 22-03 και Τ/Β 22-04 της 
ΟΕΡΤ, για μετάδοση» αντί του λανθασμένου «Τ/Β 22-03 
και Τ/Β 22-04 της ΟΕΡΤ, για τη μετάδοση». 

β) Προστίθεται η από παραδρομή παραλειφθείσα πρώτη 
σελίδα του πίνακα κατανομής, που έχει ως εξής: 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΤΡΟΠΟΠΟΙΗΣΗ ΤΟΥ ΕΘΝΙΚΟΥ ΚΑΝΟΝΙΣΜΟΥ 
ΚΑΤΑΝΟΜΗΣ ΖΩΝΩΝ ΣΥΧΝΟΤΗΤΩΝ 



Υπηρεσία 

Χρήστης 

20,05 -70 

ΜΑΗ Μ08 4 

3,3Α 

ΓΕΝ 

72 -84 

ΜΑΒ ΜΟΒ 4 

ΡΧ 

3,3Α 

ΓΕΝ 

130-148,5 

ΜΑΒ ΜΟΒ 

7 

ΓΕΝ 

148,5-255 

ΒΟ 


435 - 495 

ΜΑΒ ΜΟΒ 



3ΘΓ ΓΠ 



Τ12,12Α , 13Α , 13Β 


505 - 526,5 

ΜΑΗ ΜΟΒ 

ΑΕΒ ΒΝ 

Τ12 


4063-4438 

ΜΑΒ ΜΟΒ 17Α,17Β, 



23,23Α,23Β,23Γ 


5730-5900 

ΡΧ 



1_Μ 


5900-5950 

ΒΟ 22Α.22Β 

22Γ 


5950-6200 

ΒΟ 


6200-6525 

ΜΑΚ ΜΟΒ 17Α.17Β, 

Ο Τ Ί7Λ 07Γ 
, Μ , 1 


6765-7000 

ΡΧ 

Ιγπ 

24, 24Β 


7300-7350 

ΒΟ 22Α,22Β 

24Γ 


7350-8100 

ΡΧ 



Ιγπ 

_ 

_ ! _ ί. 


Σημειώσεις 



(Από το Υπουργείο 
Μεταφορών και Επικοινωνιών) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 



Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου {δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα οας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' Δρχ. 

15.000 

β) 

» 

» 

» 

Β' 

» 

30.000 

Υ) 

» 

» 

» 

Γ 

» 

10.000 

δ) 

» 

» 

» 

Δ' 

» 

30.000 

ε) 

» 

» 

» 

Αναπτυξιακών Πράξεων 

» 

20.000 

στ) 

» 

» 

» 

Ν.Π.Δ.Δ. 

» 

10.000 

ζ) 

» 

» 

» 

ΠΑΡΑΡΤΗΜΑ 

» 

5 000 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

θ) 

» 

» 

» 

Αν. Ειδικού Δικαστηρίου 

» 

3.000 

0 

» 

» 

» 

Α.Ε. & Ε.Π.Ε. 

» 

200.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















